**הסכם גירושין לדוגמא**

*באדיבות אתר www.todivorce.co.il*

שנערך ונחתם ב\_\_\_\_\_\_\_\_\_ יום\_\_\_\_ חודש\_\_\_\_\_ שנת\_\_\_\_\_\_\_\_\_\_

בין: **פלוני אלמוני ת"ז 123456789**

(להלן: "**האיש**")

לבין: **פלונית אלמוני ת"ז 987654321**

(להלן: "**האישה**")

**הואיל** והצדדים הינם בני זוג נשואים

**והואיל** והצדדים מעוניינים להפרד בהסכמה זה מזו.

**והואיל** וממערכת היחסים נולדו לבני הזוג 2 הקטינים:

1. **ישראלי אלמוני ת"ז 567891234 תאריך לידה 01.01.2011**
2. **ישראלה אלמוני ת"ז 432198765 תאריך לידה 02.02.2012**

**והואיל** וברצון הצדדים להסדיר את כל עניינם המשותפים לרבות כל ענייני הממון וחלוקת הרכוש שבין בני הזוג, מזונות הקטינים, משמורת הקטינים וזמני השהות עימם.

**והואיל** והצדדים מבהירים כי הסכם זה נעשה לטובת הקטינים ובעבורם וכי ההוראות בהסכם גובשו מתוך ראיית טובת הקטינים.

**אי לכך הוסכם, הוצהר והותנה בין הצדדים כדלקמן:**

1. **מבוא**
   1. המבוא להסכם זה וההצהרות שבראשו, מהווים חלק בלתי נפרד הימנו.
   2. הצדדים מתחייבים לנהוג בתום לב בל הנוגע והקשור להסכם זה ולקיים את הוראותיו.
2. **גירושין**
   1. מוסכם על הצדדים להתגרש זה מזו בגט פיטורין ולעשות את כל הדרוש לשם כך, לרבות בקשה בהסכמה לסידור הגט.
   2. האישה תוותר על זכויותיה למזונות אישה וכתובה בכפוף להגשת הבקשה בהסכמה לסידור הגט.
3. **רכבים**
   1. בבעלות האישה רכב מסוג\_\_\_\_\_ שנת ייצור\_\_\_\_\_\_\_ שערכו המוסכם על הצדדים הוא 80,0000 ₪ והוא ישאר בבעלות האישה.
   2. בבעלות האיש רכב מסוג\_\_\_\_\_\_\_ שנת ייצור\_\_\_\_\_\_\_\_ שערכו המוסכם על הצדדים 120,000 ₪ והוא ישאר בבעלות האיש.
   3. במסגרת האיזון הרכושי בין בני הזוג, האיש יעביר לאישה סך של 20,000 ₪ עבור חלקה ברכב שישאר בבעלותו.
4. **דירת המגורים**
   1. לצדדים דירה משותפת הרשומה על שמם ברחוב\_\_\_\_\_\_\_\_\_ הידועה כגוש\_\_\_\_ חלקה\_\_\_\_\_.
   2. הצדדים מסכימים למנות מתווך שימכור את הדירה המשותפת, וסך הכספים שיתקבלו בעבור מכירת הדירה יחולקו ביניהם באופן שווה, לאחר קיזוז תשלום מלוא החיובים עבור הדירה, לרבות תשלום למתווך.
5. **הסכמות הצדדים לתחום הממוני**
   1. מוסכם על הצדדים כי היתרה בחשבון הבנק המשותף של הצדדים תחולק ביניהם באופן שווה, והם יסגרו את החשבון מייד לאחר מכן.
   2. מוצהר ומוסכם כי הכספים, חסכונות, זכויות סוציאליות וזכויות פנסיוניות שהצטברו ע"י כל אחד מהצדדים יהיו רכושו הבלעדי של אותו צד ולצד השני לא יהיו תביעות בקשר לכך.
   3. הצדדים מסכימים כי חובות ו/או הלוואות הרשומים על מי מהצדדים, יישארו על הצד עליו רשומים, מבלי שלאותו צד יהיו תביעות בקשר לכך כלפי הצד השני.
6. **אפוטרופסות**
   1. שני ההורים הינם האפוטרופוסים הטבעיים של הקטינים עפ"י חוק הכשרות המשפטית, תשכ"ב- 1962 ואין בהוראות הסכם זה כדי לפגוע באפוטרופסות מי מהם על הקטינים.
   2. הצדדים מתחייבים ליידע זה את זה לגבי עניינים עקרוניים והחלטות עקרוניות בקשר לקטינים, וכל ההחלטות בעניינים אלה יתקבלו בהסכמה משותפת של הצדדים.
7. **משמורת וזמני שהות**
   1. הקטינים יהיו במשמורת משותפת של הוריהם עד הגיעם לגיל 18, ושני ההורים מתחייבים למלא אחר כל צרכיהם.
   2. מוסכם, כי זמני השהות יהיו בהתאם להסכמת הצדדים כדלקמן:
      1. במהלך ימות החול של השבוע, בימים ב' ו-ד' לאחר סיום המסגרות הקטינים ישהו אצל האב.
      2. כל סוף שבוע שני לסירוגין לאחר סיום המסגרות הקטינים ישהו אצל האב.
      3. חגי ישראל יחולקו באופן שוויוני בין ההורים. הצדדים יכינו רשימה מסודרת ומפורטת הכוללת את חגי ישראל וזמני השהות של כל הורה עם הקטינים.
8. **מזונות**
   1. האב מתחייב לשלם באמצעות האם, מזונות לקטינים, כולל מדור וסיפוק צרכיהם השונים, בסך של 2,000 ש"ח עד הגיע כל אחד מהקטינים לגיל 18 או עד סיום לימודיהם התיכוניים, המאוחר מביניהם.

סכום זה יהיה צמוד למדד יוקר המחיה, כשהבסיס לחישוב הפרשי ההצמדה יהיה המדד הידוע בזמן חתימת הסכם זה ויחושב לצורכי הפרשים אחת לשנה.

* 1. בהגיע הקטינים לגיל 18 שנים או עם גיוסם לצה"ל, האב ישלם שליש מסכום המזונות עד לגיל 21, או סיום השירות, לפי המאוחר מביניהם.
  2. הוצאות רפואיות חריגות אשר יקבעו כנדרשות, בהסכמה ו/או ע"י רופא המשפחה ישולמו על ידי הצדדים בחלקים שווים בכפוף להצגת קבלות.
  3. הוצאות חינוך חריגות אשר יקבעו כנדרשות, בהסכמה ו/או ע"י הגורם החינוכי המוסמך ישולמו על ידי הצדדים בחלקים שווים בכפוף להצגת קבלות.

1. **היעדר תביעות**
   1. בכפוף לאמור בהסכם זה וביצועו, מצהירים הצדדים כי אין ולא תהיה למי מהם אחד כלפי השני בעתיד, כל טענה ו/או תביעה, כספית ו/או קניינית ו/או אחרת.
2. **הצהרות ואישור**
   1. הצדדים מצהירים ומאשרים, כי הסכם זה נעשה מרצונם הטוב והחופשי, לאחר שניהלו ביניהם משא ומתן והגיעו להסכמות ללא עושק וכפיה.
   2. הצדדים מבקשים מביהמ"ש הנכבד לאשר הסכם זה עפ"י כל דין וליתן לו תוקף של פסק דין עפ"י חוק הכשרות המשפטית והאפוטרופסות תשכ"ב – 1962, עפ"י חוק תיקון דיני משפחה (מזונות), תשי"ט – 1959, עפ"י חוק יחסי ממון בין בני זוג, התשל"ג – 1973 ועפ"י כל דין.

**ולראיה באו הצדדים על החתום:**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

האישהאישה